# data[].attributes.body
El riu Canaletes, al seu pas pel Santuari de la Fontcalda, s’estreny formant un petit congost que ofereix un paisatge espectacular.

Les aigües, que s’obren pas entre immenses parets de pedra, van formant enormes tolls i piscines naturals
L'origen és deu a la font termal d’aigua calenta que hi ha al capdavall d’aquesta zona d’estrets, a la banda esquerra del riu. D’aquest brollador surt l’aigua minero-medicinal a 25ºC

# data[].attributes.attachment_link.readable_text
També en / También en / Aussi en:

A una hora i mitja aproximadament de Tarragona, es troba una de les millors piscines naturals d'Espanya: La Fontcalda.

Ja coneixíem una altra d'aquestes piscines naturals: La Garganta de los Infiernos a Càceres i són una preciositat. Aquesta vegada descobrim una altra: La Fontcalda; el lloc és totalment diferent però igual de sorprenent.

Un preciós indret on se situa el Santuari de La Fontcalda i al costat del quin, entre unes parets rocoses, es creen unes piscines pel pas del riu Canaletes. L'aigua que per allà baixa és miner-medicinal i surt a uns 28 graus tot l'any.

Seguint el camí que va pel lateral de les piscines, i que està habilitat, en alguns trams amb barreres i escales, anem avançant per arribar a les diferents piscines.

Per arribar fins a La Fontcalda pots fer-ho de dues maneres, una és per la Via Verda de la Terra Alta, ideal per fer amb nens. L'altra opció és per carretera passant per Gandesa o Miravet. Nosaltres vam anar amb cotxe doncs veníem de visitar la bonica població de Miravet i de fer un taller de fang amb torn. La carretera és estreta i amb corbes tancades però el paisatge que hi ha pel camí et deixa bocabadat. Unes parets de muntanyes immenses, amb molta vegetació, sobretot pins i les precioses vistes de les muntanyes de la Serra de la Mola i la Serra del Crestall.

Una vegada arribats a la destinació hi ha diverses zones on aparcar el cotxe, una zona gran de pícnic i un parc infantil.

Després de deixar el cotxe, trobem diversos edificis: el santuari de la Fontcalda, una església construïda en 1756. A la mateixa plaça de l'església hi ha un restaurant i una casa rural on passar la nit.
També et pot interessar:

# data[].attributes.attachment_link.title
Piscines naturals a Tarragona: La Fontcalda

# data[].attributes.attachment_link.description
També en / También en / Aussi en: A una hora i mitja aproximadament de Tarragona, es troba una de les millors piscines naturals d'Espanya: La Fontcalda. Ja coneixíem una altra d'aquestes piscines naturals: La Garganta de los Infiernos a Càceres i són una preciositat.

# data[].attributes.body
Fira de l'aiguardent

Prat de Comte és el municipi més petit de la Terra Alta, un refugi de pau i tranquil·litat rural on es poden fer nombroses excursions per conèixer el parc natural dels Ports. És el primer municipi que es troba a la Terra Alta venint de Tortosa o Móra d'Ebre. És la porta d'entrada del massís dels Ports, un espectacular espai natural.
Poble reconegut per la seva producció d'aiguardent i mestres aiguardenters.

# data[].attributes.body
Prat de Comte

La Via Verda, un camí que recorre el territori de nord a sud i que et permetrà conèixer el paisatge i els diferents pobles a peu, en bicicleta o a cavall.

Destaca per la seva bellesa el traçat de la Terra Alta, de 27 km, que va des d'Arnes a Pinell de Brai, passant per espais naturals impressionants, com per exemple els paisatges de muntanya i basses naturals que pots trobar entre Horta de Sant Joan, Bot i Prat de Comte.

# data[].attributes.attachment_link.readable_text
Un dels punts d'interès imprescindibles de les Terres de l'Ebre és la Via Verda, un camí que recorre el territori de nord a sud i que et permetrà conèixer el paisatge i els diferents pobles a peu, en bicicleta o a cavall.

La Via Verda transcorre per l'antiga via fèrria de la Vall de Zafán que unia l'Aragó amb el Mar Mediterrani, i que va estar en funcionament durant 31 anys, tancant-se definitivament el 17 de setembre de 1973. Destaca per la seva bellesa el traçat de la Terra Alta, de 27 km, que va des d'Arnes a Pinell de Brai, passant per espais naturals impressionants, com per exemple els paisatges de muntanya i basses naturals que pots trobar entre Horta de Sant Joan, Bot i Prat de Comte.

El traçat que transcorre per la comarca del Baix Ebre et permetrà conèixer llocs espectaculars com l'antiga estació del ferrocarril de Benifallet, ara convertida en restaurant amb algunes habitacions disponibles per a passar la nit. Arribats a Tortosa, podrem visitar el patrimoni monumental d'aquesta ciutat que disposa d'un carril bici que uneix les poblacions de Tortosa amb l'Aldea per una antiga carretera.

Està projectada la connexió del carril bici amb la població de Deltebre (Parc Natural del Delta de l'Ebre) i la desembocadura del riu Ebre, però també és interessant explorar la via que uneix Amposta amb Sant Jaume d'Enveja i que se situa paral·lela al riu Ebre.

# data[].attributes.attachment_link.description
Un dels punts d'interès imprescindibles de les Terres de l'Ebre és la Via Verda, un camí que recorre el territori de nord a sud i que et permetrà conèixer el paisatge i els diferents pobles a peu, en bicicleta o a cavall.

# data[].attributes.body
Senderisme

Són un dels paisatges més emblemàtics del massís dels Port. Situades a Horta de Sant Joan. L'excursió és curta i l'únic tram que presenta certa dificultat és el canal de pedra soltes que permet accedir al cim 1.017m  En la ruta d'accés a la base de les roques hi ha un mirador fet en memòria dels bombers que van morir l'any 2009.

https://totnens.cat/que-fem/roques-de-benet-a-horta-de-sant-joan/

# data[].attributes.body
Paratge natural

El delta de l’Ebre, amb els seus 320 km² de superfície, constitueix l’hàbitat aquàtic més extens de Catalunya i presenta una rica diversitat d'ambients. Riu, mar, badies, platges, dunes, salobrars, bosc de ribera, llacunes costaneres, illes fluvials i ullals conformen el seu paisatge natural, i, juntament amb els arrossars, acullen una gran diversitat d'organismes

# data[].attributes.attachment_link.readable_text
Espai Natural Protegit, Parc Natural, Reserva Natural Parcial, Xarxa Natura 2000: Zones Especials de Conservació (ZEC), Xarxa Natura 2000: Zones Especials de Protecció per a les Aus (ZEPA)

És un dels espais més singulars de Catalunya, amb una gran varietat d'ambients, marcats pel riu, es platges o les llacunes. És també l'hàbitat aquàtic més important del territori. Compta amb itineraris senyalitzats i s'hi poden realitzar diverses activitats.

El delta de l'Ebre és l' hàbitat aquàtic més important de Catalunya i presenta una riquíssima varietat d'ambients: riu, mar, badies, platges, dunes, salobrars, bosc de ribera, llacunes costaneres, illes fluvials i ullals conviuen amb els arrossars, la pesca, l'agricultura, la ramaderia, la caça i el turisme.

La confluència del medi marí i del continental afavoreix una elevada diversitat d'espècies de peixos, unes cinquanta. Quant als ocells, han estat citades més de 400 espècies i aplega algunes de les colònies de cria d'ocells marins més importants de la Mediterrània. La flora presenta 764 espècies.

El parc natural ofereix nombrosos itineraris per fer a peu, amb bicicleta, canoa o cavall, ja que compta amb moltes àrees d'interès, com l'Encanyissada, la Tancada, els Ullals de Baltasar, la punta de la Banya, l'illa de Buda, el Migjorn, la Desembocadura, la punta del Fangar, la Bassa de les Olles, la llacuna del Canal Vell i el Garxal.

Tancament anual: Obert tot l'any.

Horari d'estiu: De dilluns a divendres de 8.00 a 17.30 hores.

Horari d'hivern: De dilluns a divendres de 8.00 a 17.30 hores.

Com arribar-hi: Deltebre és un punt central des del qual atènyer els diversos sectors del Parc Natural: la badia i la punta del Fangar i la Bassa de les Olles, cap al nord (carreteres TV-3451 i TV-3401); Riumar i la desembocadura, cap a l'est (TV-3402); i la badia dels Alfacs, la punta de la Banya i Poblenou de Delta, cap al sud (TV-3404).

Idiomes: Català, Castellà

# data[].attributes.attachment_link.description
Espai Natural Protegit, Parc Natural, Reserva Natural Parcial, Xarxa Natura 2000: Zones Especials de Conservació (ZEC), Xarxa Natura 2000: Zones Especials de Protecció per a les Aus (ZEPA) És un dels espais més singulars de Catalunya, amb una gran varietat d'ambients, marcats pel riu, es platges o les llacunes.

# data[].attributes.body
Olles i Assut són dos indrets dels rius tradicionalment punts de bany a l’estiu.
Les Olles, també conegudes com Olles del Baubo, es formen quan el riu Canaletes travessa uns bancs de roca formant uns espectaculars engorjats i unes basses d’aigua a diferent nivell. S’hi accedeix en direcció a Santa Bàrbara seguint el camí de Bot.

# data[].attributes.attachment_link.readable_text
Fantàstica ruta amb un final apoteòsic a la Terra Alta, concretament entre Orta de Sant Joan i Bot. Poques vegades les fotos parlen per si soles, encara que a l'estiu sigui una mica estressant per la massificació, paga la pena fer l'excursió a peu i refrescar-se a les seves verdes aigües.

Sortint de Bot des de la plaça de l'Església, seguim al carrer Caseres fins al final, girem a l'esquerra i agafem el carrer de l'Estació fins arribar a un camí asfaltat que ens porta a la carretera.

Girem a la dreta i continuem el camí (sense agafar cap bifurcació) i, després de caminar aproximadament 50 minuts, arribem a les Olles del riu Canaletes. Aquesta excursió es pot fer en cotxe o a peu.

https://ca.wikiloc.com/wikiloc/view.do?id=7919512

# data[].attributes.attachment_link.title
Bot-Les Olles de Baubo. Horta de Sant Joan. Terra Alta

# data[].attributes.attachment_link.description
Fantàstica ruta amb un final apoteòsic a la Terra Alta, concretament entre Orta de Sant Joan i Bot. Poques vegades les fotos parlen per si soles, encara que a l'estiu sigui una mica estressant per la massificació, paga la pena fer l'excursió a peu i refrescar-se a les seves verdes aigües.

# data[].attributes.body
Museu Picasso

El Centre Picasso d’Horta vol ser un homenatge permanent a Picasso i pretén aplegar la reproducció, el més fidel possible de totes les obres que l’artista va crear a Horta i amb les quals va immortalitzar aquest poble. Lligams profunds que uneixen aquesta terra amb el gran artista, lligams que ell mateix va sintetitzar en la célebre frase:

TOT EL QUE SÉ HO HE APRÈS A HORTA

# data[].attributes.attachment_link.readable_text
EL CENTRE PICASSO

El Centre Picasso d'Horta vol ser un homenatge permanent a Picasso i aplega la reproducció, el més fidel possible de totes les obres que l'artista va crear a Horta i amb les quals va immortalitzar aquest poble.

El visitant i l'estudiós trobarà al seu interior, una mostra fefaent dels lligams profunds que uneixen aquesta terra amb el gran artista, lligams que ell mateix va sintetitzar en la cèlebre frase:

Tot el que sé ho he après a Horta

Cada planta de l'edifici conté diferents parts de la vida de Picasso.
A la planta baixa, s'explica mitjançant objectes, fotografies i paraules del propi Picasso, els forts lligams afectius que s'establiren entre Horta i el pintor.
A la primera planta s'exposen les reproduccions facsímils de les obres realitzades en la primera estada (1898-1899) i les evocacions del 1903.
A la segona planta l'obra cubista realitzada a Horta l'estiu de 1909 i les evocacions del mateix any fetes a Barcelona i París la primavera del mateix any, abans de retornar a Horta.

L'EDIFICI

El Centre PIcasso és un edifici renaixentista de tres plantes situat a l'acabament dels carrers de l'Hospital i del Raval dels Àngels.

La paret que es troba situada a la part del raval ve d'un mur que salva un important desnivell del terreny.
L'edifci consta de tres plantes: a la part baixa hi podem veure tres espitlleres, al segon pis restes de finestres coronelles i al tercer una galeria amb sis arcs. A l'edifici s'hi pot accedir per dues portes una de mig punt, adovellada, situada a la façana principal, per on s'accedeix a la planta baixa i que la que s'utilitza habitualment, i una altra de més elevada que es troba a la paret que dóna al carrer de l'Hospital, per on s'accedeix al primer pis.

En aquest tram de paret també es troba una petita capella adossada, dedicada a la Mare de Déu dels Desemparats. A principis del segle XX l'edifici comptava amb un petit campanar, avui desaparegut, i que podem observar en un dels olis que pintà Picasso en la seva estada del 1898.

HISTÒRIA

Les primeres notícies escrites que tenim de l'edifici que actualment coneixem amb el nom de l' Antic Hospital es troben en les ja esmentades Rationes Decimarun del 1279, on en el pagament de la contribució de la dècima hi surt el "capellano Sancti Iacovi". Aquest capellà era el titular de l'església de Sant Jaume, que en aquells moments es trobava fora dels murs de la vila.

Hom creu que a part de ser un lloc de culte complia les funcions d'alberg per als pelegrins o romeus que, procedents de Tortosa, seguien el Camí de Sant Jaume. No obstant, també hi ha altres opinions que sustenten que el Camí de Sant Jaume de l'Ebre no passava per Horta. Aquesta església es creu que cap a mitjan segle XVI es trobava en molt mal estat, i l'any 1575 es construí en el seu lloc l'actual edifici renaixentista. D'aquesta primitiva església dedicada a Sant Jaume tan sols en queda una evocació representada per una pintura de la imatge eqüestre del sant, actualment propietat d'una branca de la família Terrats.

És a partir de finals del segle XVI quan l'edifici fa les funcions d'hospital de pobres i transeünts, és a dir, de beneficència. En els documents que es conserven del segle XIX es feia constar que la seva funció era "acoger enfermos pobres, tanto vecinos como forasteros". Hi havia una Junta Local de Beneficència que s'encarregava de gestionar el seu funcionament, i en cas que hi hagués pèrdues se'n feia càrrec l'Ajuntament. Sabem, a través de la documentació municipal, que el 1849 hi va haver unes despeses de 304 rals, de les quals 112 eren per manutenció dels ingressats, 150 per roba i 45 per medecines. La seva renda d'aquell any va ser de 130 rals, proporcionats pels rendiments d'una finca propietat de la Beneficència coneguda amb el nom de la Sort de l'Hospital, d'una extensió de 161 àrees, i que es trobava situada a la partida de les Creuetes.

El 1837, durant la Primera Guerra Carlina, l'edifici va ser cremat pels liberals, i al seu interior hi van morir quaranta persones. De l'edifici no en degueren quedar més que les quatre parets perquè entre els anys 1852 i 1853 es van fer obres destinades a aixecar el seu interior, que es van pagar per subscripció popular. Un cop acabades, sabem que, dels tres pisos de la casa, la planta baixa i el primer pis servien per allotjar-hi els malalts, mentre que en el segon s'acollien vianants pobres.

La finca (Sort de l'Hospital) és desamortitzada el 1869, i l'adquireix el cirurgià barceloní Agustí Meseguer. L'Hospital perd d'aquesta manera la seva font de finançament, i això provoca el declivi de la seva activitat assistencial.
Ens consta en un document datat al febrer del 1903 l'inventari de tot el material provinent de l'Hospital, que un ciutadà lliura als representants de l'Ajuntament. És molt probable que aquest document fos el certificat de la fi de la seva existència.
Posteriorment l'edifici va ser la caserna de la Guàrdia Civil fins al 1978. Després d'unes obres de rehabilitació que finalitzaren el 1992, les sales de l'Antic Hospital d'Horta han passat a albergar el Centre Picasso.

Podeu consultar els horaris, preus i visites aquí Centre Picasso
Comparteix a les xarxes socials:

# data[].attributes.attachment_link.description
EL CENTRE PICASSO El Centre Picasso d'Horta vol ser un homenatge permanent a Picasso i aplega la reproducció, el més fidel possible de totes les obres que l'artista va crear a Horta i amb les quals va immortalitzar aquest poble. El visitant i l'estudiós trobarà al seu interior, una mostra fefaent dels lligams profunds que ...

# data[].attributes.body
El Parc Natural dels Ports està situat entre les comarques del Baix Ebre, el Montsià i la Terra Alta. En són característiques les seves formes abruptes i els seus dos climes clarament diferenciats, amb una rica biodiversitat.

# data[].attributes.attachment_link.readable_text
Vols gaudir de la vida de muntanya? El Parc Natural dels Ports, un massís que sobrepassa els límits de les Terres de l'Ebre i s'endinsa a les províncies de Terol (Aragó) i Castelló (País Valencià), és un refugi d'una fauna i flora molt riques. Hi destaca la presència de la cabra hispànica, una espècie que pot trobar-se fàcilment si t'endinses en aquestes muntanyes. Si les recorrem entre les comarques del Baix Ebre i la Terra Alta, hi trobem extensos boscos de pi silvestre, precioses valls amb alzinars, i també una població considerable de faig, que ho converteixen en un paisatge típic de muntanya.

Els pobles de muntanya, situats als peus d'aquest massís, comparteixen moltes de les seves tradicions, com per exemple, l'artesania de les fibres vegetals per a fer objectes quotidians, entre ells cistelles i utensilis de cuina, com és el cas dels pobles del Mas de Barberans o Alfara de Carles. Altres localitats pintoresques de muntanya a tenir en compte són Paüls, Arnes o Horta de Sant Joan, el paradís natural on Picasso va trobar-hi la inspiració.

Els 5 llocs imprescindibles del Parc Natural dels Ports

Boscos de pins, senderes que s'endinsen per la muntanya, rierols i vistes magnífiques del Delta de l'Ebre. Els Ports de Beseit amaguen espais naturals veritablement paradisíacs, i volem que no et perdis els que són més representatius. Fes un cop d'ull a aquests imperdibles!

1. Estrets d'Arnes: Potser un dels llocs més singulars que amaga aquest massís, les muntanyes més salvatges de la Catalunya meridional. Un rierol s'obre pas entre abruptes parets, entre paisatges de pinars, matollars i prats. Els amants del senderisme i l'escalada hi trobaran un paisatge perfecte per a gaudir dels seus esports preferits.

2. Font Nova: La zona de la Font Nova, prop d'Alfara de Carles, és un altre dels imperdibles. El barranc de la Vall de l'Infern i el de la Coscollosa són encara llocs verges i inhòspits, on les cabres salvatges s'hi passegen al seu aire. Si vols veure unes boniques postes de sol amb tota la plana del Delta de l'Ebre als teus peus, des d'aquí hi trobaràs unes vistes privilegiades.

3. La Vall: T'imagines un paisatge alpí a pocs quilòmetres de la costa? A mesura que ens endinsem al barranc de la Vall, deixem enrere els camps d'oliveres per a gaudir dels boscos de pi i alzina. A poc a poc, el barranc va donant pas a imponents parets de roca, i el paisatge es torna totalment d'alta muntanya.

4. El mirador al cim de Caro: Una de les imatges més espectaculars dels Ports és observar el paisatge des del nou mirador situat al cim de Caro. S'hi accedeix a través de la carretera que puja des de Roquetes, creuant una zona completament boscosa. En dies clars, es pot observar la desembocadura del riu, mentre que quan la meteorologia canvia, es pot gaudir d'un poètic mantell de boira.

5. Faig Pare: Prop de La Sénia és recomanable conèixer el Faig Pare, que té una majestuosa arrel descoberta i plena de formes capritxoses que el converteixen en un dels arbres més bells del Parc Natural dels Ports. Declarat arbre monumental pel DARP el 3 de desembre de 1992, està situat dins de la reserva natural parcial de la Fageda dels Ports.

# data[].attributes.attachment_link.description
Vols gaudir de la vida de muntanya? El Parc Natural dels Ports, un massís que sobrepassa els límits de les Terres de l'Ebre i s'endinsa a les províncies de Terol (Aragó) i Castelló (País Valencià), és un refugi d'una fauna i flora molt riques.